Il-Malti jgħid li aħjar ħabib fis-suq minn mitt skud fis-senduq. Dan il-qawl juri kemm hu sewwa li l-bniedem ikollu min jista' jgħinu f' waqtiet li jkun jeħtieġ l-għajnuna. Qawl Malti ieħor imbagħad jgħidlek li l-ħbieb sa wara l-bieb u la qbadna mal-qwiel insemmu wkoll dak li jgħid li l-akbar ġlieda hija bejn il-ħbieb. Imma x' inhi il-ħbiberija? Jista' bniedem jgħix mingħajr ħbieb? Hawn xi ħadd fid-dinja li ma għandux tal-inqas ħabib wieħed jew ħabiba waħda? Il-ħbiberija nistgħu nqisuha bħala rabta soċjali akkumpanjat minn sensazzjoni ta' affezzjoni reċiproku bejn żewġ persuni jew aktar tal-istess sess jew ta' sess differenti. Fi kliem eħfef nistgħu ngħidu li il-ħbiberija hija ġibda lejn peruna jew persuni, tal-istess sess tiegħek jew tas-sess oppost, liema ġibda tkun tinħass mill-partij t kollha li jkun hemm f' din il-ħbiberija. Il-ħbiberija minkejja li hija differnti mill-imħabba, hija bħall-imħabba, ibbażata fuq rispett reċiproku. Kuntrarjamnet għal-imħabba, il-ħbiberija ma hijiex sentiment esklussiv, jiġifieri l-ħbiberija ma teskludix li l-parti l-oħra jkollha relazzjoni ta' mħabba, relazzjoni affettiva jew sesswali ma' ħaddieħor. Żewġt iħbieb jibqgħu ħbieb anke meta xi ħadd minnhom jitgħarras, jiżżewweġ jew isib partner. Fl-iżvilupp Il-ħbiberija t ħin fl-iżvilupp tal-individwu. L-ewwel forom ta' ħbiberija jistgħu jinbtu fl-ewwel snin tal-ħajja tal-bniedem meta tarbija tibda taqsam il-logħob tagħha ma' ħaddieħor. It-tfal żgħar jiltaqgħu ma' dawk ta' mparhom u bejniethom titwieled relazzjoni li lanqas nistgħu nsejħulha ħbiberija. Żewġt itfal jibdew jiltaqgħu biex jilgħabu flimkien, jaqsmu l-ġugarelli bejniethom imma lanqas nistgħu ngħidu li dawn isiru ħbieb. Meta t-tfal jibdew imorru l-iskola hemm jibdew jinbtu l-gruppi, tifel jew tifla tibda' tfittex il-kumpanija ta' tifel jew tifla oħra u b' hekk jinħolqu l-ewwel gruppi ta' ħbieb. Aktar ma jikbru aktar jibdew jgħaddu ħin flimkien u aktar tikber il-ħbiberija bejniethom. Aktarx li tfal ta' età żghira jfittxu ħbieb tal-istess sess, biss din ma hijiex xi regola li ma jistax ikollha eċċezzjonijiet. Dawn il-ħbiberiji huma importanti fl-iżvilupp tal-persuna umana. Fl-era tekonolġika Issa li t-tekonloġija avvanzata ġabet lid-dinja raħal wieħed il-ħbiberija wkoll saret titfittex fuq mezzi teknoloġiċi ġodda. Illum tista' jkollok ħbieb li titkellem magħhom spiss bla ma qatt tkun rajthom b' għajnejk. Ejjew inħallu barra l-punt ta' kemm din tkun ħbiberija veru, imma jeżistu ħbiberiji bħal din. Tajjeb ngħidu li minn kull tmien żwiġijiet li jsiru fl-Amerika, koppja minnhom tkun iltaqgħet permezz tal-internet, l-aktar fuq Il-Ħbiberija bħala virtù Tumas ta' Akwinu Il-filosfu Aristotile jikkonsidra l-ħbiberija bħala virtù indispensabbli għall-bniedem tant li ħadd ma jgħażel li jgħix ħajja mingħajr ħbieb. Skont dan il-filosfu il-ħbieb huma l-aktar possess li bniedem jista jkollu. Dak li għandu l-ġid kollu ma jkollux bżonn tal-ħbieb għal xi ħaġa materjali imma biex magħhom jaqsam kliemu u ħsibijietu. Allura min ikollu ħbiberija vera jkollu virtù . San Tumas ta' Akwinu jżomm dak li qal bosta snin qablu l-filosfu Griek u jżid li l-ħbiberija hija virtù mogħti minn Alla lill-żewġ (jew aktar) ħlejjaq imżejna bl-intelliġenza. Huwa jgħid jeżistu għadd ta' ħbiberiji differenti. għidilna wkoll li mhux kull imħabba jixraqilha tissejjaħ ħbiberija imma dik biss li jkun fiha l-benevolenza, cioè dik l-imħabba li tkun tixtieq il-ġid lill-ħaddieħor, dik l-imħabba ta' dak li jkun li jqis lil ħaddieħor bħalu nnifsu Għeluq Kemm kitbiet, kemm kanzunetti, kemm films trattaw dan l-argument. Dan kollu juri l-importanza tal-ħbiberija f' ħajjitna. L-ebda bniedem ma jista' jgħix mingħajr ħbiberija,. Dan huwa sentiment importanti, allura tajjeb wieħed jibża' għall-elementi ta' dan is-sentiment, tajjeb wieħed jibża' għall-ħbieb. Dan l-artiklu deher fin-Nazzjon 20 ta' Lulju 2014 Tumas ta' Akwinu,
Ħbiberija